經數: 一七二一

經名: 法華義疏卷第二

頁數: 四七一

上              欄

見彼土下. 第四明時衆[&FFFF]#光瑞. 凡有七句. 一

見六趣. 二見化主. 三聞敎門. 四見四衆. 五

見菩薩. 六見涅槃. 七見起塔. 問佛何故令

衆見此七事. 答七事是化方諸佛一化始終

究竟法門. 今欲將彼顯此釋迦說於法華

亦辨一化始終究竟. 由佛光照見他方一

化始終之事. 卽表由釋迦說法華經故得

顯一化始終究竟也. 問云何七事攝一化始

終耶. 答如大品經云. 諸法無所有. 如是有

諸法. 無所有者. 一切諸法本性寂滅. 如是有

者. 諸法雖無所有於衆生[&FFFF]#倒成有故有六

趣生死. 旣無所有於衆生成有. 今欲有其悟

有無所有. 故第二次明有佛出世. 旣有化主

卽說敎門. 旣有所[&FFFF]#之敎故便有[&FFFF]#敎之人.

如[&FFFF]#三乘之敎後皆成菩薩. 旣□成菩薩. 卽

一化事竟便般涅槃. 爲利物故次明起塔. 故

云七事明一化始終究竟也. 一方之佛旣具

此七事. 十方三世佛義亦同然. 故現彼土之

事爲此土說經之相也. 然義雖有七不過二

事. 初一是衆生事. 後六是諸佛事. 然諸佛

事旣有六. 衆生事亦有六. 卽六趣也. 故離

成十二事也. 所以法華論云煩惱差別淸淨

差別. 煩惱差別故有六趣. 淸淨差別故有

諸佛六事. 今前見六趣衆生者. 明衆生是七

事之本. 故先見之. 又逐文勢相接. 上光明前

橫照諸佛土. 次□照衆生事. 今續此文故

前明見衆生也. 又見彼土現在諸佛下第二

見化主也. 及聞諸佛所說經法下第三聞敎

中              欄

1門也. 幷見彼諸下第四見[&FFFF]#敎人也. 修行

得道者. 雖有四衆不出因果. 修三學之行爲

因. 得四果之道爲果也. 又見彼諸菩薩下. 第

五見[&FFFF]#一乘敎人成菩薩也. 菩薩無邊略以

三門總攝一切. 種種因緣者. 過去習因爲因.

外値善友爲緣. 而內因不同外緣非一. 故

云種種. 卽因緣門攝菩薩也. 種種信解者. 始

名爲信終稱爲解. 又鈍根名信利根名解. 上

旣明入道各有由[&FFFF]#. 故今明入道有始終利

鈍. 故以信解門攝菩薩也. 種種相貌者. 菩

薩修行必有相貌. 表彰身口之行外彰爲相

意業之行顯明稱貌. 故以相貌門攝菩薩也.

行菩薩道者. 總上三事名行菩薩道. 法華論

云以四攝法攝取衆生名行菩薩道. 又見諸

佛般涅槃者. 第六見般涅槃. 般之云入. 卽

入涅槃也. 又見諸佛般涅槃後. 第七起塔2◎

◎3爾時彌勒菩薩下第五疑問序. 所以疑問

者. 旣[&FFFF]#奇特之瑞知說非常之法. 但未測所

由故生疑問也. 問涅槃大品皆亦現瑞. 何故

不辨瑞之因緣. 答適化不同非一方也. 又大

品皆是出定現瑞. 佛旣將說非久故衆所不

疑.  若如仁王之與此經□是定內現瑞. 佛旣

三昧正受. 恐起定不由. 是以推瑞意也. 問

此經佛何故入定現瑞不起定耶. 答三執難

傾一乘難信. 故入定現瑞發其疑端. 然後

令彌勒發問文殊解釋. 明4古佛說之於前釋

迦敷之於後. 開信解之漸塞疑謗之情. 釋迦

方得起定說法也. 就文爲二. 一疑念二發問.

初明彌勒疑. 次辨大衆疑. 彌勒疑內凡有三

下              欄

句. 第一疑佛何故現瑞. 就中初牒次疑. 今者

世尊現神變相此句牒也. 陰陽不測爲神. 改

常之事爲變. 有所表彰稱相. 以何因緣者正

生疑也. 今佛世尊入于三昧者. 第二訪覓釋

疑之人. 此疑從佛入三昧生. 亦前牒後疑. 今

佛世尊入于三昧者. 佛旣三昧正受. 恐起定

未由. 故不得諮佛也. 是不可思議者. 此現

瑞甚深非心能所思非口能所議. 故自不能

解也. 現希有事者. 曠世所無故言希有. 以其

希有必須知之. 此三句牒欲問他之所由也.

今當問誰者. 正訪覓質疑之人也. 將□智慧

之門. 誰堪□匠之選也. 復作是念下第三得

釋疑之人也. 以得釋疑之人故第二疑卽斷

也. 亦有二句. 初序歎文殊有堪決疑之德. 我

當問下正明問. 問何故問文殊. 答旣明佛果

一乘. 唯佛能了. 佛旣入定不得問佛. 文殊

是過去佛. 能達佛事. 是故問之. 二者如觀音

等亦是古佛但問文殊者. 以彌勒與文殊等

昔同在燈明佛所故得問之. 三者問文殊得

開發二分經. 文殊引燈明佛現瑞等事得開

發乘權乘實經. 文殊爲燃燈之師得開身權

身實經. 以下將開近顯遠. 今先[&FFFF]#以近覆遠

也. 又前辨燈明佛事略是開三顯一. 後明文

殊略開近顯遠. 文殊昔是師. 今方便爲弟子.

卽顯釋迦是燃燈弟子亦是方便爲師也. 爾

時四部衆下第二時衆生疑也. 彌勒道高知

有釋疑之人. 餘衆德劣但有疑佛瑞相. 不知

釋疑之人也. 爾時彌勒下第二正發問也. 前

序問意次發言正問. 正問爲二. 前正問次請

經數: 一七二一

經名: 法華義疏卷第二

頁數: 四七二

上              欄

答. 正問爲二. 前長行略問次偈頌廣問. 長行

之中復開爲二. 一者合問初二瑞. 二者問後

光瑞. 以前二瑞□是外瑞又是依果又是意

業所現故云神通之相. 所以總爲一問也. 放

光是內瑞又是正果又是身業故復爲一. 就

光瑞中前明現瑞. 悉見下明[&FFFF]#瑞也. 於是彌

勒下第二明偈頌廣問也. 問何故諸經有長

行與偈. 答長行與偈略明十體五例. 言十體

者. 龍樹十地毘婆沙云. 一者隨國法不同. 如

震旦有序銘之文天竺有散華貫華之說也.

二者好樂爲異. 彼論云. 或有樂長行. 或有

樂偈頌. 或有樂雜說莊嚴章句者. 所好各不

同. 我隨而不捨. 三者取悟非一. 或有聞長

行不了聞偈便悟. 或各聞俱迷. 或合聞方解.

故雙明之. 四者示根有利鈍. 利根之人一聞

卽悟. 鈍根不了再說方解. 五者欲表諸佛尊

重正法. 慇懃之至一言之中而覆再說也. 六

者使後人於經生信. 尋長行不解或恐經謬.

見後偈同前方知自惑. 七者欲易奪言辭轉

勢說法. 其猶將息病人故□變食味也. 八者

示義味無量故. 長行已明其一而偈頌復顯

其二. 九者表至人內有無□之智外有無方

之說故. 能卷舒自在散束適緣也. 十者明衆

集前後故有長行與偈. 如涅槃所辨. 問如

餘經偈與長行不必皆備. 何故此經貫華散

華一一相主. 答適化所宜. 已如前說. 但此

經正反二乘之初明一乘之始. 難信難解故

慇懃再說. 又餘大乘經化於菩薩. 菩薩利根

但須一說. 此經偏爲二乘. 二乘根鈍故須重

中              欄

明也. 五例者. 一者廣略四句. 長行廣而偈

略. 爲易持故. 長行略而偈廣. 爲解義故. 長

行與偈俱廣俱略. 爲鈍根人重說故. 及爲後

來衆故. 二者有無四句. 長行有而偈無. 長

行無而偈有. 長行與偈俱有俱無也. 問有無

卽是廣略. 云何復更辨耶. 答有無異廣略也.

如長行略而偈中廣. 自有長行全無而偈方

有也. 三者離合四句. 長行合而偈離. 長行

離而偈合. 長行與偈俱合俱離也. 四者前後

四句. 長行明義在前. 偈明之在後. 長行明

義在後. 而偈辨之在前. 長行與偈俱前俱後

也. 五者質文四句. 長行質而偈文. 長行文而

偈質. 俱文俱質. 欲以文質相問使聽者心悅

也. 後五例者乃是易奪言辭轉勢說法也. 用

前十體及後五例貫通衆部. 非直法華也偈

有二種. 一首盧偈凡三十二字. 蓋是外國數

經之法. 數經之法者. [&FFFF]#問長行與偈但具三

十二字便名一首盧也. 二結句偈要以四句

備足然後爲偈. [&FFFF]#問四言乃至七言必須四

句. 故涅槃經云. 四句爲偈是名句世. 句世

者世間流布以四句爲偈也. 句世有二種. 一

伽陀. 謂孤起偈亦名不等頌. 二路伽. 謂頌

長行偈. 有人言外國稱祇夜或名偈夜. 今略

彼夜字直稱爲偈. 此間□爲句也頌也. 有人

言偈是此間語. 以其明義竭盡故稱爲偈也.

就文凡有五十四偈. 開爲二別. 前有四偈合

頌長行三瑞幷及[&FFFF]#瑞. 次有五十偈頌光瑞

及以[&FFFF]#瑞. 所以開爲二頌者. 初三現瑞於此

土. 次一現瑞於他方. 故開爲二頌. 問何故現

下                      欄

瑞於此土及現他方耶. 答欲表釋迦爲此土

衆生說一乘法故現瑞於此土. 三執難1傾一

乘難信受. 恐此土衆生不信. 今欲將彼顯此

故現瑞於他方. 初是正說瑞. 次是證說瑞也.

就現瑞於此土爲二. 第一頌現瑞. 第二頌[&FFFF]#

瑞. 頌現瑞爲三. 一頌光瑞. 二頌雨華. 三頌

動地. 問長行何故前明雨華動地後放光明.

今何故前頌放光後頌雨華動地. 答偈與長行

各示一義. 長行從所化以至能化. 雨華動地

正表所化衆生成佛. 故前明雨華動地. 所化

成佛必由能化說經. 故次辨放光. 偈文從能

化以至所化. 要由能化說經所化方得成佛.

故前頌放光後頌雨華動地. 又與文勢相接.

彌勒問中最後問光. 故逐近前頌光也. □檀

香風者. 雨華表生一乘之解. 香風表滅二乘

之惑. 天華淹其穢. 香風滅其臭. 故外地嚴

淨也. 表一乘解生二乘惑滅內心嚴淨也. 眉

間光明下第二頌現瑞於他方也. 問前已問

光. 今何故復問光耶. 答長行直明一光通照

彼此. 彌勒今欲開之故明二光. 前明光照此

土. 今頌光照他方. 約照此彼故分成二光. 故

下偈云佛放一光我及衆會見此國界種種殊

妙. 卽此土光也. 又云放一淨光照無量國. 謂

他土光也. 問何故此土具有三瑞他方但有

光瑞. 答釋迦一期出世衆生道緣應熟. 故爲

說一乘. 故有能化所化之瑞. 他方國土衆生

非釋迦所化故無三瑞. 但欲將彼顯此放光

照之. 故唯有光瑞. 就文亦有二. 前頌光瑞

次頌[&FFFF]#瑞. 皆如金色者. 他方雖有七事同爲

經數: 一七二一

經名: 法華義疏卷第二

頁數: 四七三

上              欄

明道無二. 將彼之一色顯此說一乘也. 又彼

此道同故得此光照彼將彼證此也. 從阿鼻

獄上至有頂. 前頌橫照諸佛事. 今頌□照衆

生事. 長行云阿迦尼□今稱有頂者. 樓炭經

云. 阿迦尼□在有色之頂也. 諸世界中下第

二頌[&FFFF]#瑞. 長行有七事. 今但頌五. 頌敎門

兼頌四衆. 頌起塔兼頌涅槃. 頌餘五事. 彌

勒開爲三門. 初頌衆生化主敎門三事. 第二

結前生後. 第三頌菩薩起塔二事. 所以頌前

三事者. 六道是所化. 諸佛爲化主. 次頌於

敎門. 所化是病人. 化主爲良醫. 敎門爲妙

藥. 此三事必相成故須一類頌也. 又六道卽

是能感. 化主敎門卽是形聲兩應. 能感不出

六趣. 能應[&FFFF]#離形聲也. 又六趣爲聽者. 諸

佛爲說者. 敎門爲眞法. 得此三事故生死有

邊. 故但頌三也. 諸世界中者器世界也. 六

道衆生者衆生世間也. 此是依正一雙也. 生

死所趣善惡業緣者因也. 受報好醜者果也.

卽是因果一雙也. 於此悉見者. 上明能照之

光及所照之事. 悉是所見. 大衆是能見. 謂

能所一雙也. 以見衆生事訖故. 將悉見結之.

又[&FFFF]#諸佛聖主師子. 促二頌化主. 中論云聖

有三種. 一外道五通. 二□支羅漢. 三法身菩

薩. 佛於三聖1中最大故稱聖主. 旣是三聖之

主. 復爲六道之師. 於凡聖自在無畏故稱師

子. 演說經典下第三頌敎門. 就文爲二. 初頌

一乘根本法輪. 次頌三乘支末法輪. 東方諸

佛旣有此二敎. 將彼顯此. 明釋迦說法華之

前亦有此二. 故華嚴爲根本法輪. 次說三乘

中              欄

謂支末之敎. 頌根本法輪有三別. 初明一方

佛說一乘. 次辨處異法同例一切佛. 三明說

敎之意. 卽總明一切佛也. 演說經典者能詮

一乘之敎也. 微妙第一者所詮一乘之理也.

其聲淸淨出柔軟音者. 歎能宣敎之聲也. 能

拂塵垢爲淸淨. 隨順根緣名柔軟. 此是聲之

用也. 又佛音不濁曰淸. 佛語不鬧爲淨. 佛

語至和爲柔. 離剛爲軟. 敎諸菩薩者敎所2被

緣. 根本法輪不雜三乘故但稱菩薩也. 說於

一乘要具四事. 卽上能詮之文·所詮之理·能

宣之聲·所化菩薩也. 梵音深妙者. 第二處異

說同. 前歎佛聲淸軟. 謂敎稱於緣. 今明衆

所樂聞. 明機稱於敎. 各於世界者明其處彌

異也. 講說正法者明其道彌同也. 種種因緣

下第三明說敎意也. 上半序佛說敎. 說敎有

二. 一法二喩. 下半明佛說敎意. 佛說敎意

亦有二種. 一者上弘二者下利. 據佛而言者.

敎能顯理如燈照明. 理是所詮稱爲佛法. 開

悟衆生者謂下利也. 一切衆生悉有佛性. 以

無明爲扉邪疑爲關故不悟佛性. 諸佛[&FFFF]#邪

疑關. 開無明扉令見佛性故稱悟也. 若人遭

苦下第二明三乘敎. 卽支末法輪. 東方諸佛

爲小根性不堪受一故於一說三. 卽顯釋迦

法華之前亦爾也. 一乘法輪有三句. 今三乘

法輪亦三句也. 舊經師云. 以前三句總明敎.

後三句別明敎. 蓋是不識本末二輪失敎旨

也. 然雖是一章經實是大事. 若法華中有華

嚴卽成甚深經. 若依四時釋者. 卽成淺近敎

也. 文殊師利下第二結前生後. 三句結前. 三

下              欄

句生後. 問何故不依長行七句次第問之而

結前生後耶. 答彌勒欲顯他方佛法華之前

有其三事. 一者有六道衆生. 二者有諸佛出

世. 三者說本末法輪. 將彼顯此明釋迦法華

之前亦具三事. 一有所化衆生. 二有釋迦

出世. 三說華嚴之本敎三乘之末輪. 以三句

結前. 卽顯上法華前事. 三句生後. 顯他方

佛從法華去已後事. 法華之前有本末二輪.

法華以去乃至涅槃皆收末歸本一乘法輪

也. 若不結前生後. 卽不得顯法華前後二時

敎門. 今當略說者. 上是事廣而言略. 事廣

者謂六道化主敎門三事也. 言略者偈頌少

也. 今是事略而言廣. 事略謂菩薩起塔二事

也. 言廣者偈多也. 蓋是對上以明廣明. 次

直就後以明廣略者. 所見菩薩及起塔事多.

今但略說. 蓋是對見廣明說略故稱略也. 故

前文云及千億事如是衆多. 卽是事多. 今當

略說所謂言略也. 我見彼土下第三次頌菩

薩及起塔二事. 初事爲二. 一總頌二別頌. 總

頌如文. 就別頌菩薩中略以三門攝之. 東方

菩薩雖復無窮不出三種. 一者六度次第行

菩薩. 二者三業利益行菩薩. 三者六度無方

行菩薩. 初頌上種種因緣. 次頌上種種相貌.

後門頌上種種信解. 問何故唯頌菩薩耶. 答

欲明東方諸佛說三乘之後唯說一乘. 將彼

顯此釋迦說三乘之後亦說一乘. 旣說一乘

卽是但敎菩薩. 故法華經名敎菩薩法佛所護

念. 至此以來凡頌三種菩薩. 上云敎諸菩薩

無數億萬. 謂根本法輪菩薩. 次若有佛子修

經數: 一七二一

經名: 法華義疏卷第二

頁數: 四七四

上              欄

種種行. 此是支末法輪三乘中菩薩. 今謂攝

末歸本一乘菩薩. 問三種菩薩云何廣狹. 答

前二輪中但有直往菩薩. 攝末歸本具直往

□小入大二菩薩也. 問已知. 但頌菩薩何故

明於六度. 答菩薩所行不出六度. 六度卽是

1因乘之體. 故智度論云六波羅蜜名爲乘體.

今欲令菩薩乘是寶車直至道場. 是故明六

度行也. 就檀度爲二. 初明外施次明內施. 外

易內難故從易至難. 外施爲二. 初明一切施.

次明妙物施. 初一行三句正明施行. 歡喜布

施此明施位. 故地前十行初名歡喜行. 初地

行檀名歡喜地. 故知是明位也. 問云何歡

喜施耶. 答猶如慈父與子之物心生歡喜. 菩

薩亦爾. 又如世人知火必燒舍. 逆出財物舍

雖被燒而物不失宅主歡喜. 知身必滅以財

布施心喜亦然也. □向佛道者. 上明施行今

明轉行. 轉行者. □此施善向於佛道故名轉

行. 問何故須□向耶. 答淨名經云□向爲大

利. 若向三有二乘. 得利卽少. 今□此善向

於佛道. 其利卽大故須□向. 又□此善向一

切衆生亦名大利. 善若向已其福卽少. □善

與他他旣無邊其利亦大. 又□此善向於實

相亦名大利. 所以然者. 不向實相則成住著

不動不出. 不名爲乘. 其利則少. 若知布施

卽是實相. 實相無邊施符實相之理. 福亦無

邊. □向雖多要須此三也. 願得是乘者. 上

明施行今辨發願. 施行如車. 願如御者. 問

何故云願得是乘三界第一. 答頌他土一乘

之願. 作此方菩薩行一乘之相也. 卽是將彼

中              欄

顯此密說一乘. 或有菩薩下第二明妙物施.

問上明施車. 今何故更明施車. 答將彼顯此

明一乘之相也. 亦名最後施. 如須太□太子.

施物已窮最後唯餘自所乘車. 有人乞之菩

薩亦捨. 軒飾者大夫車曰軒(居言反)又覆車爲軒

(居晩反)今旣言軒飾. 必知覆車物也. 復見菩薩

下第二內施. 亦開爲二. 初明輕施次辨重施.

所以明內施者. 前通別兩施外財已盡. 唯有

自身及與妻子. 故明身肉及妻子施. 言身肉

者但以肉施如尸毘王. 但以身施如長壽王.

昔有王. 國破身隱窮林. 有人來乞. 以身施

之令送敵國. 又見菩薩下次明重施. 如光明

王千頭布施提婆菩薩以眼布施摩訶薩□

以身布施. 欣樂施與者. 如人以瓦器換得寶

甁心生欣樂. 捨此肉身得於法身義亦如是.

問何故無內外施耶. 答經中或但明內外施

攝一切施. 或明三施. 一內二外三亦內外. 內

外者如菩薩吐其所食施與餓鬼. 問金剛波

若明三種檀. 今是何檀. 答彼以檀行攝於六

2度. 初一爲資生檀. 次兩名無畏檀. 後三名

爲法檀. 今旣別有六度. 但是資生檀也. 問

以何爲施體. 答毘曇無貪相應思及起身口

業用爲檀體. 有人言. 諸心數內別有捨數名

爲檀體. 有人言. 施心財物及以受者因緣和

合名爲施體. 文殊師利下第二明戒. 前是在

家菩薩. 今是出家菩薩. 前辨行善今明息惡.

昔有五王. 相問各陳所好. 一好園林華果. 一

好婦女美色. 一好軍馬兵甲. 一好田獵遊戱.

有一大王. 次第爲說過患. 華果卽有彫零枯

下              欄

折. 婦女卽有恩愛別離. 軍有□戰相殺. 田獵

乖傷慈悲. 不如厭老病死心常樂涅槃. 四王

聞之皆詣佛所出家修道. 明菩薩有三種戒.

一息一切惡謂攝律儀戒. 二修一切善謂攝

善法戒. 三度一切衆生謂度衆生戒. 此文旣

是菩薩出家. 必具受三戒. 而未行餘二. 正

明是攝律儀也. 問三戒以何爲體. 答有人言.

初戒以止惡爲體. 後二以行善爲體. 今明不

爾. 若後二以行善爲體. 初受戒時未修行度

人. 卽應但受得一戒. 菩薩之3戒便不具足.

今明三戒□以止惡爲體. 初戒止息威儀之

惡. 次止不行善之惡. 後止不度人之惡. 故

初受戒時具得三戒. 但後時修行善法及度

衆生耳. 問何故但明三戒. 答息一切惡戒後

得累無不盡果. 行一切善戒後得法身德無

不圓. 度衆生戒亦令他得此二. 故持於三戒

自他俱證法身. 問戒以何爲體. 答毘曇以色

爲體. 成論非色非心爲體. 譬喩僧祇明離思

無報因離受無報果. 故以心爲戒體. 今明大

乘適緣所宜無有定執. 若有定執卽成諍論

趣向闡提. 或見菩薩下此明忍度. 持戒卽自

不造惡. 忍行忍他打罵. 忍有三種. 一他不

饒益忍. 二安受苦忍. 三法思惟忍. 今云獨

處閑靜. 遠離五欲抑制六情. 是安受苦忍及

法思惟忍也. 又見菩薩下頌精進行. 精進有

三. 一弘誓精進. 出生大願故. 二集善精進. 自

修諸善故. 三利益衆生精進. 度衆生故. 今

是前二精進也. 又見離欲下兩行頌於禪4定

行. 禪有三種. 一現法樂禪. 內心寂靜故. 二

經數: 一七二一

經名: 法華義疏卷第二

頁數: 四七五

上              欄

出生功德禪. 生四等五通故. 三利益衆生禪.

度衆生故. 今文未明度於衆生. 但是前二禪

也. 初偈明修禪得果. 次偈明動靜不二. 小

乘但明修四禪方能發通. 大乘明一切禪定

皆能發通. 經或云菩薩得於五通或得六通.

凡有二義. 言得五者. 一始行菩薩但得五通.

二法身菩薩得於六通. 又菩薩煩惱已盡. 形

凡夫未已盡故言得六. 餘有習氣. 比佛未盡

故言得五通. 次偈明動靜不二者. 卽靜能動

故. 心安禪定運身合掌口[&FFFF]#法王. 故淨名云

不起滅定而現諸威儀也. 秦人有識梵書者

云. 外國名安禪此□爲合掌. 故此彼雙擧. 乃

屬慧行所收非禪門攝也. 今謂不必爾. 若此

彼雙說. 卽文成煩重. 假令欲成偈者. 正應

云恭敬合掌耳. 不應一事兩陳也. 復見菩薩

下第六頌於慧行. 慧有三種. 初第一義慧. 次

知五明世諦慧. 三度衆生慧. 今文意乃應具

明於三而未辨度物. 又見佛子下第二明三

業利益行. 有人言. 猶屬波若度攝. 但前明上

問諸佛. 今辨下利衆生. 六度之中廣其初後

略其中間也. 有人言. 前明波若竟. 今辨方便

波羅蜜. 何以知之. 如大品發趣品云. 第七

地名等定慧地. 第七地卽屬方便. 今文定慧

具足. 卽是定慧平等. 故知屬方便也. 今依

前說. 謂三業利益行. 卽頌上種種相貌. 以身

口外彰爲相. 意業內亦顯爲貌. 初有兩偈明

聖說法. 卽口業利益物. 次有一偈明聖默然.

卽是意業利益物. 次有一偈處林放光. 身業

拔濟. 又此三業利三品人. 初利菩薩謂上品.

中              欄

次益天龍謂中品. 後濟地獄謂下品. 又初二

大慈與樂. 後一大悲拔苦. 又初二上利人天.

後一下濟惡趣. 定慧具足者. 寂照圓滿. 卽

內具說法之德. 以無量喩者. 內旣寂照圓滿.

外有無□辨才. 欣樂說法敎諸菩薩者. 欣已

所得樂益同行也. 破魔兵衆而擊法鼓者. 上

利益正人. 今破於邪衆. 魔謂四魔. 兵衆卽

是十軍也. 菩薩說法令人得道. 破煩惱魔得

法身故破於陰魔. 得道及法身二事故破死

魔. 得不動三昧故破天魔. 十軍者. 欲心是

初軍. 乃至自高蔑人爲十. 以敎爲□. 以理

爲鼓. 以言宣之爲擊. 又見佛子未[&FFFF]#睡眠下.

第三明六度無方行. 頌上種種信解. 言無方

者凡有二義. 一者適緣所宜前後無定. 二者

根性非一自行不同故也. 明六度卽六. 初有

一行明精進行. 精進是衆德之本. 菩薩聞此

之事故發始卽行也. 成實論云身心昏重曰

睡. 攝心離覺名眠. 毘曇云別有睡眠數. 睡著

前境爲睡. 身心昏昧略緣境界曰眠. 大乘以

一切住著昏闇皆名睡眠. 菩薩心無染著名

未[&FFFF]#睡眠. 不動而遊行故曰經行也. 念念常

習無生正觀故名精進也. 問上辨精進與今

何異. 答上明懃策今辨離過. 上明靜坐今說

經行. 又見具戒下第二明戒行. 精進遍策衆

行. 戒爲萬德之基. 此中防凡夫二乘及有所

得惡故名爲戒. 持於性重故言具戒. 不犯譏

嫌稱威儀無闕. 於戒有三. 一淸淨義如珠. 二

圓正無闕故如珠. 三戒可寶重故如珠. 問上

明戒度與此何異. 答上明難捨能捨故捨居

下              欄

家. 今明難持能持威儀無闕. 又出家爲始持

戒爲終. 又上別據國王. 今遍通一切. 又見

佛子住忍辱力下第三明忍度. 此中明菩薩

忍辱者. 以見有衆生爲可恥辱. 知衆生畢竟

無生名爲無生忍. 法忍亦爾. 阿含經云有六

種力. 小兒以啼爲力. 欲有所索要必先啼. 女

人以瞋爲力. 欲有所索要必前瞋. 國王以□

豪爲力. 羅漢以精進爲力. 諸佛以大悲爲力.

比丘以忍辱爲力. 增上慢人惡罵□打者. 1蜜

破小也. 以保執小乘自謂究竟名增上慢. 馬

鞭木名之爲□. 問上忍與今何異. 答上明抑

制內情謂安苦忍. 今明外緣不動謂他不饒

益忍. 上別據比丘. 今遍通道俗. 上栖止林

泉. 今通住山邑. 又見菩薩下次明禪度. 離

諸戱笑者離散亂緣也. 及癡眷屬者衆生未

可度也. 此二句明身離也. 一心除亂者謂心

離也. 億千萬歲下修禪定意. 此中明禪者如

淨名云. 不於三界現身意. 是大士禪. 以達

身心本來四絶故. 不見身意. 不爲身意所動

亂也. 與上禪度異者. 上明修禪得果. 今但

辨習靜因行. 上辨利智見理. 今明鈍根憑師.

或見菩薩下第五明檀度. 涅槃經云. 若起二

乘心無布施. 是破戒邪見. 若以凡夫心見有

三事. 亦破戒邪見. 今了三事宛然而常寂滅

乃超凡聖. 是持戒正見施也. 開爲五別. 一

明藥食施. 二明衣服施. 三明臥具施. 四明園

林施. 五一偈總結施意. 言□膳者. 肉食爲

□. 細劈肉也. [&FFFF]#食總名□(速音)此經未制斷肉.

故明菩薩施肉. 涅槃四相品去已斷肉. 至

經數: 一七二一

經名: 法華義疏卷第二

頁數: 四七六

上              欄

大衆問品純陀持諸□[&FFFF]#來者. 爲純陀從哀

歎品還家不聞四相品制故. 爾大衆問品云

所食無異者. 同化成[&FFFF]#食也. 名衣上服價直

千萬者. 迦葉袈裟直十萬兩金. 以施佛. 祇

域奉佛染摩□□衣亦堪十萬兩金. 佛[&FFFF]#阿

難割截作袈裟耳. 與上檀度異者. 前明布施

四生. 今明供養三寶. 上具明內外二施. 今

但辨財檀. 或有菩薩說寂滅法下第六明般

若度. 凡有三人. 初明說寂滅法. 卽是此經

一乘妙法. 故方便品云諸法從本來常自寂

滅相. 種種敎詔者. 如曇無竭菩薩以六百萬

億法門爲常啼說之. 又如淨名三階辨於不

二. 一者諸菩薩歷泯諸二明於不二. 未辨不

二無言. 二者文殊雖明不二無言. 而猶言於

不二. 三者淨名辨不二無言. 而能無言於不

二. 故云種種敎詔. 第二偈明觀法行. 以一

切法本性無二. 卽是顯唯有一乘也. 第三偈

明無著行. 無著者. 前明顯一今破著三. 又

前明不二. 今明亦不著不二. 故華嚴云. 不著

不二法. 以無一二故. 又合三人爲二. 初明說

波若人. 次兩行明行般若人. 說中不出三階.

如入不二法門. 行中不出二觀. 一不二觀二

無著觀. 上是聖說法今是聖默. 然上明波若

直明問佛能持. 今具此三種. 問經云十度.

與六度云何同異. 答經在二文. 一者方便伴

前三度. 次以三度伴後三度. 以願伴精進. 以

力伴禪. 以智伴慧. 通稱度者. 一是時度謂三

阿僧祇劫滿. 二果度謂得菩提果. 三淸淨度

謂窮實相. 一一度有四句. 一是施非度. 初

中              欄

二僧祇劫行施也. 二是度非施. 第三僧祇餘

行也. 三亦施亦度. 第三僧祇劫施行也. 四

非施非度. 初二僧祇劫餘行也. 文殊師利下

第二頌起塔菩薩. 問何故前後二段□言菩

薩. 答欲顯從法華以去竟涅槃皆是攝1末歸

本無五乘之異故皆是菩薩也. 問何故前明

菩薩今辨涅槃. 答有三義. 一欲明菩薩行因

得涅槃果. 二欲顯法華是究竟敎說究竟敎

旣畢便入涅槃. 三者說法華竟便入涅槃. 令

時衆生戀[&FFFF]#聞後一乘卽便信受. 問何故有

二章菩薩. 答初明佛在世時修行菩薩. 今明

佛滅度後修行菩薩. 略擧二門總攝一切行.

就七行偈開爲二別. 初一行明供養舍利者.

如釋迦入涅槃後. 從娑羅雙樹擧佛尸. 於天

冠寺七日供養佛全身. 待迦葉來七日後方

□維之. 供養碎身方乃起塔供養也. 又供養

舍利有2二種. 一者直供養不起塔. 以七寶

[&FFFF]#盛之如供養佛身. 二起塔供養也. 次有六

行明起塔廟. 問凡夫俗人亦起塔. 與今何異.

答大士知塔是因緣成卽寂滅性. 雖復運用

實無起作. 卽具四智也. 六行之中開爲二別.

初有四行正明起塔. 次有二行釋疑. 初爲四.

第一一行正明起塔. 次一行序塔形量. 縱廣

者縱(音居松反)廣(居朗反)次有一偈明塔莊嚴. 次有一

偈明供養塔. 菩薩起塔凡有二義. 一供養舍

利. 二利益衆生也. 上三行明供養舍利. 今

一行明天龍供養. 卽利衆生也. 次釋疑者.

上明莊嚴國界. 若爾起塔乃是爲莊嚴國界

非供養法身. 故今明正爲供養舍利尊3重法

下              欄

身. 而國界自然殊特妙好也. 如天樹王者譬

喩釋也. 華開本爲結實. 而樹自然莊嚴. 起

塔本爲供養佛身. 國土自然華麗也. 又釋樹

開華無心令人愛樂. 而人自然愛樂. 起塔無

心莊嚴國土. 而國土自然莊嚴也. 又釋此譬

直釋上殊特妙好一句文耳. 樹王開華卽端

嚴可愛. 國土有塔亦殊特妙好也. 佛放一光

下第二大段請答. 文爲二. 第一[&FFFF]#瑞生疑故

請. 二忖瑞未了故請. 所以有此二者. 一往

見聞不了是故致請. 第二意地忖量復未能

解是故重請. 以有斯二義故分兩請. 初一見

聞不了該通大衆. 二忖量未解專據彌勒. 以

大衆未能忖量. 彌勒以□[&FFFF]#其相但事猶未

決是故請也. 以有二人故分兩請也. 又所以

開此二義者. 初自下凡終于補處. [&FFFF]#瑞生疑

及忖量未了. 方知瑞爲非常表所說必大. 卽

驚駭物情使生難遭之想. 令後聞道之流望

岸卽信也. 就初文中復聞三意. 初有三偈正

標所疑事致請. 次一偈騰衆意請. 第三一偈催

答請. 初文兩偈半標所疑之事. 半偈正請也.

上現三瑞今偏標光者. 爲光中所見事多. 又

光是瑞中之本故也. 問何故牒二光耶. 答欲

顯三瑞有其通別. 雨華動地但現此土. 放光

一瑞該通彼此. 問雨華動地偏現此方有異

義不. 答據文而言. 雨華止及此會. 故云而

散佛上及諸大衆. 動地卽云而此世界六種

震動. 放光卽通照彼此. 若然華瑞最局. 動

地次. 放光偏廣. 問何故有此三品耶. 答今

說法華正令此會四衆悟道. 故華止雨一會.

經數: 一七二一

經名: 法華義疏卷第二

頁數: 四七七

上              欄

傍及釋迦所王娑婆人天六道. 亦令悟道故

一世界六種震動. 欲將彼顯此故光照他方.

問何故此文偏歎一光. 答凡有二義. 一欲歎

佛神通希有. 卽是歎於佛乘令四乘之人欣

[&FFFF]#. 二者欲表說一乘故歎一光也. 四衆欣仰

下第二騰衆意請. 以衆意瞻仁及我故. 我

今問願仁答之. 下云何所饒益. 責放光何

所下利. 今疑何故放斯光明. 問放光何所

上弘. 佛子時答下第三作利益請. 以疑是

解津釋便得益故請時答也. 佛坐道場下第

二彌勒忖瑞請. 若彌勒都不知者. 卽與凡

夫二乘及下位菩薩更無有異. 今旣是補處.

忖量應說大法. 但未知說何物大法故請答

之. 文亦開三. 初明忖瑞所表應說大法. 次

明忖能表之瑞非爲小緣. 三明未敢決之重

請答也. 佛坐道場所得妙法者謂一乘果也.

爲當授記明一乘因也. 又佛坐道場明顯一

也. 爲當授記爲破三也. 問彌勒忖量與現瑞

相符以不. 答正相符也. 放光表說平等大慧

果. 故今明佛坐道場所得妙法也. 雨華動地

表所化成佛. 故今明授記. 三周中授三根人

記. 法師品通授一切凡夫記也. 然放光正表

說道場所得果法. 光宅不應言初分經明因.

失光瑞意也. 能表瑞中初現佛依果及見諸

佛. 此明正果. 能表之瑞明佛依正兩果. 卽

表正說佛果. 非明因之義. 故所表因果一雙.

能表依正兩種. 第三結請中三句重騰衆意.

一句定於瑞宗. 光宅云. 文殊有四種伏難以

遮請. 慈氏釋四難以申疑情. 今謂此四伏難

中              欄

意淺文迂. 宜應廢也. 彌勒道劣尙可鑒衆疑.

文殊德高何容不達. 彌勒自疑兼騰衆惑. 正

是會理. 何繁難通. 若此文是釋難者. 下身子

請云時爲如實說. 亦應是釋難也. 彼旣不爾.

今何由然也. 爾時文殊師利下第六答問序.

前明將彼顯此. 今明文殊以古證今. 將彼顯

此者. 釋迦之放光彌勒之偈頌. 將他方七事

以顯此土應說一乘. 文殊將古以證今說者.

明古佛說之前釋迦順同於後. 問何故將彼

顯此. 以古證今. 答將彼顯地. 欲顯十方諸佛

道同. 引古證今. 明三世佛法無異. 所以辨十

方佛道同三世法不異者. 以小情難改大法難

信故也. 問何故釋迦放光彌勒疑問文殊答耶

答云釋迦現瑞謂現在佛也. 彌勒疑問謂當

來佛也. 文殊答問謂過去佛也. 三聖同會靈

山共開發一乘道也. 三佛次第者. 要現在佛

現瑞表說究竟果乘. 彌勒是當來因位之人.

猶未達果乘事. 故當來佛疑問. 必須古佛方

達古事. 故過去佛釋疑也. 雖有三佛但有二

事. 現在佛現瑞敎神通輪門. 彌勒之問文殊

之答就說法輪門. 卽是衣[&FFFF]#机案以出諸子

也. 又初是佛方便. 正明欲說敎. 後二是菩薩

方便. 爲發起敎也. 又釋迦是和上. 文殊爲阿

□梨. 彌勒爲敎授師. 此三是二世衆生菩薩

戒師. 共弘一乘之道以利物也. 又此三師過去

共就燈明佛學法華經. 今欲報佛法恩故共開

一乘也. 就文爲二. 第一正答. 第二兩偈開奬

物心明佛後自說. 諸人今當知下是也. 初又

二前長行後偈頌. 長行爲四. 一謙讓門答. 二

下              欄

引事略答. 三廣引古證今. 四分明結答. 此

1答□是從微至著次第相釋也. 彌勒旣高而

推文殊. 文殊必須謙讓. 雖言自惟忖而知未

有事證. 故引過去事答但總引過去事. 未知

的是何佛. 故別出燈明. 將引古證今. 今何必

同古. 故第四分明結答也. 所言[&FFFF]#讓門答者.

文殊跡居因位智猶未滿. 今欲以下測高故

須謙讓又彌勒懷疑文殊惟忖. 卽知所表事

大增衆敬心. 又大人之法示不自高斥矜慢

之徒故雖解而讓. 文殊師利者標能答之主

也. 語彌勒者對質疑之人也. 及諸大士者彌

勒以下八萬之流也. 善男子等者聲聞四衆

天龍八部也. 如我惟忖下正明[&FFFF]#讓也. 惟謂

思惟忖名尋忖. 如伏惟伏度之例也. 今佛世

尊下出所惟忖之事也. 舊云初後二句皆一

法說也. 中間三句卽爲譬. 欲說大法者. 初段

經開三顯一也. 演大法義者. 後段經開近顯

遠也. 又欲說大法者. 初段略開三顯一. 後說

段略開近顯遠. 演大法義者. 初廣開三顯一.

後廣開近顯遠也. 雨大法雨者三句譬說也.

亦有二義. 吹螺以改號. 譬說改三乘之號. 擊

鼓誡兵使其齊一. 譬明一實之理改三乘之

號. 卽開方便門. 明一實之理卽顯眞實之義.

後段改近之號顯遠之理也. 雨大法雨者. 潤

二乘枯槁卽生長一乘之解. 通上二段也. 今

明謹依經文合此五句爲三. 初句明大法體.

次三明大法用. 後一句明大法義. 但明此

三者. 凡說法要具三. 一敎體二敎用三敎所

表理. 故但明三也. 明大法體者. 謂佛欲說

經數: 一七二一

經名: 法華義疏卷第二

頁數: 四七八

上              欄

乘方便乘眞實身方便身眞實之大法也. 雨

大法雨者明大法用也. 三譬有四用. 雨譬有

能生能滅二用. 螺鼓有遠聞歡喜二用. 所言

大雨者. 小乘之法敎卽未圓理非究竟. 其由

種植待於灌灑常苦不足. 大乘之法敎無不

圓理無不極. 其由時雨普降無不沾洽普皆

如願. 此皆對小以明大. 故言雨大法雨. 雨

有二義. 一者能滅二者能生. 言能生者. 時

雨未降地雖有種而不得生也. 已生之牙而

不增長. 非但不長亦乃枯□. 法雨旣降未發

大心卽便發心. 卽□小入大之人是也. 已發

心者卽得增長. 直往之人是也. 已增長者卽

便成就. 八生一生當得佛者也. 又應退者而

不墮落卽菩薩疑網皆已除也. 言能滅者. 譬

如大雨能滅四種. 一淹塵土. 二滅諸毒. 三

除熱氣. 四止惡風. 法雨亦爾. 一能滅凡夫二

乘有所得惡覺觀塵土. 二能滅凡夫二乘有

所得愛見諸毒. 三除凡夫二乘有所得邪師

等熱氣. 四止凡夫二乘有所得邪敎惡風. 1次

大法螺擊大法鼓者. 上歎大法有能生能滅

之用. 今歎大法有遠聞稱機之能. 外國以

螺鼓爲俗樂凡有二義. 一者歡適. 歡適有二

義. 一暢十方佛心. 如今我喜無畏. 二稱悅根

性. 如三根聲聞及彌勒十二種人得益歡喜.

二螺鼓遠聞之義. 顯大法有廣被之能. 如三

會說. 初令靈山一會聞法. 次淨土會聞. 次十

方通達無□十方得聞. 乃至未來得聞. 演大

法義者第三明大法義. 問上明大法與今何

異. 答上明敎法今明理法. 敎法但稱爲法. 敎

中      欄

所表理卽稱爲義. 問何以知然. 答如法無□

義無□. 卽是明於敎理. 又如涅槃經釋七善.

知法者知十二部經. 知義者知十二部經所

表之義. 問云何名法云何名義. 答大乘之敎

能詮二權二實之文名之爲敎. 所詮二權二

實之理深有所以目之爲義. 又二權二實□

皆是敎. 非權非實非一非二寂滅之道微妙

甚深. 故名之爲義. 蓋是一經之大宗也. 故下

文云究竟涅槃常寂滅相終歸於空. 與大涅

槃更無有異. 故知法華是究竟敎也. 諸善男

子下第二擧事略答. 時衆疑云. 何以知欲說

大法. 故今釋云. 於過去世曾見此事. 故知

欲說大法. 以懼其不信故指事答之. 又猶是

釋謙讓義. 文殊雖復明達. 不言其現知但推

往事以答其問. 卽是釋謙讓也. 又前用現智

知當說法. 今用宿命智知當說法就文爲二.

一者引古證今. 二者將今類古. 是故當知下

引今類古. 咸得聞知者. 聞謂聞敎. 知謂知理.

難信之法者. 若言低頭擧手皆成佛者. 何難

信之有耶. 假令羅漢作佛亦非難信. 今明一

切世間心行有所得. 聞無所得卽乖反其心.

故多有恐難信. 言無所得者. 尙未曾一. 云何

守三. 以心不染三一故名難信也. 又講法華.

人聞未曾有三一. 便謂是眞諦非是一乘. 亦

言一乘便云萬善. 故起有無二見名有所得

也. 若能離此諸見名無所得. 卽信解一乘. 諸

善男子下第三廣引過去事釋答. 釋答者. 上

雖引過去事未知的是何佛. 故今別出其事.

上卽是總標爲章門. 今廣2引卽釋章門. 就文

下              欄

亦二. 第一明過去佛說法華前事. 第二明說

法華已去事. 所以分此二事者. 上明東方現

在諸佛. 彌勒開爲二事. 今文殊引過去佛亦

有二事. 欲顯釋迦亦有斯二事也. 此二章中

各開兩別. 初文二者. 一明初佛二辨一切佛.

初文有三. 一時節二化主三敎門. 地持論明

劫有二種. 一日月歲數不可數名小阿僧祇劫.

菩薩能超之. 二大劫不可數名大阿僧祇劫.

菩薩不能超之. 問何故不引近事而乃明久

劫耶. 答欲顯一乘是古舊法令物信解之也.

又此時中邊迦文殊彌勒共在其中. 餘時不

必同處也. 佛名日月燈明第二化主. 就文爲

二. 前明別號次辨通號. 別號明諸佛[&FFFF]#異. 通

號顯諸佛法身本同. 又別號顯諸佛應[&FFFF]#優

劣. 通號明諸佛衆德齊等. 名日月燈明者. 注

經解云. 聖人無名借義以立稱. 仁者見謂之

仁. 智者見謂之智. 上根因之以得明如日. 中

根因之以得明如月. 下根因之以得明如燈.

三根資之以得明故言日月燈明. 有人言. 日

陽而動以喩方便慧. 月陰而靜喩於實慧. 以

二慧益物如世間燈明. 又日月喩定慧. 以定

慧爲燈明. 有人言. 此佛出世身光如日月. 常

照世間爲世燈明. 次明十號者經說不同. 通

卽稱號. 號令天下顯化他之義. 別卽稱名. 名

以定體. 卽是自行. 又通別皆稱爲號□稱爲

名. 故言號日月燈明. 名爲如來應供也. 問

號以何爲體. 答號是名字. 依成實論名號是

音聲性法入攝. 毘曇別有非色非心名字句.

與聲和合故有名號. 若此十種爲至人立號.

經數: 一七二一

經名: 法華義疏卷第二

頁數: 四七九

上              欄

卽以至人爲體若依於極德以立十號. 以福

慧爲體. 問云何爲十耶. 答經論不同. 瓔珞

經云. 一如來乃至第十佛世尊. 以佛世尊合

爲一號. 智度論云. 第十是佛也. 世尊是十

數外總號也. 成實論云. 具上九號名爲世尊.

演說正法下第三辨敎門. 就文爲二. 初明一

乘敎. 次辨三乘敎. 如上將彼顯此法華之前

有二種敎. 將古證今法華之前亦有二敎. 問

何故三世諸佛將說法華明二種敎耶. 答法

華旣會三歸一. 必須前明於一說三. 如三世

諸佛欲說法華說無量義經. 入無量義定欲

顯出生收入之義設敎之始終也. 演說正法

者. 演一乘之法名爲正法. 彌勒[&FFFF]#東方佛法

輪已廣明. 今但略說法也. 次明七善者. 良

由具七善故名爲正法. 故擧七善釋正法也.

七善通大小乘. 今明大乘七善也. 如涅槃名

字功德品以七善歎涅槃經. 今亦以七善歎

根本法輪也. 數七善不同. 有人言. 合初開

後故名爲七. 合初三總名爲時善. 第二義善.

第三語善. 第四純一無雜. 第五具足. 第六

淸淨調柔. 第七梵行之相. 此是成論文意也.

有人言開初合後. 開初三爲三時善. 第四義.

第五語. 第六純一無雜. 第七具足. 淸白梵行

之相還屬純一無雜所攝. 此是智度論及注

經所釋意也. 三時善者. 成論三善品云. 少

年說法爲初善. 中年說法爲中善. 老年說法

爲後善. 又言初捨罪. 中捨福. 後一切捨. 智

度論云. [&FFFF]#歎檀度爲初善. 次歎尸羅爲中善.

是二波羅蜜所得果報若生諸佛前及作人天

中              欄

名爲後善. 又說聲聞爲初善. 緣覺爲中善. 菩

薩爲後善. 依寶□經聲聞菩薩各有三善. 聲

聞三者. 初卽從他聞法. 中卽如說修行. 後

卽得聖正見. 又初卽見苦斷集. 中卽修道. 後

卽證滅. 菩薩三善. 初卽發菩提心. 中卽不

念二乘. 後卽□向一切智. 又初行施等六度.

中破□等六弊. 後□向一切智. 依文釋者. 謂

根本法輪一部之內序正流通爲三善也. 以

大乘一部具此三也. 若望敎始終者. 初卽根

本法輪. 中卽支末法輪. 後卽攝末歸本法輪.

其義深遠其語巧妙者. 自有語雖巧妙而義

淺近. 自有義雖深遠言卽[&FFFF]#拙. 自有俱無也

俱有. 佛法□不得其底. 謂絶四句爲深. 橫

不見其邊. 越百非稱遠. 又心行滅故爲深. 言

語斷故爲遠. 正是根本法輪義如此也. 注云

探□不可究曰深. 綿邈不可及曰遠. 其語巧

妙者. 言能稱機曰巧. 語能顯理云妙. 注云方

圓無所差曰巧. 幽心不可[&FFFF]#曰妙. 純一無雜

者根本法輪. 純明一道淸淨不雜說五乘之

法也. 智度論云. 離三毒垢故云純一. 但說

正法不雜非法故名無雜. 亦是淸淨也. 成論

云獨法. 獨法者佛有此法. 又獨行佛敎得道

耳. 具足者根本法輪敎圓理滿也. 又通明者

佛法無短缺也. 智度論云. 八聖道分六波羅

蜜備故名爲具足也. 淸白者. 上明純一正法

不雜非法. 卽明敎體也. 今明根本法輪敎能

令離凡夫二乘煩惱垢故名淸淨. 謂敎用也.

梵行之相者. 梵名涅槃. 卽根本法輪大涅槃

也. 行卽萬行. 到大涅槃也. 若依小乘名小

下              欄

涅槃. 行謂八正. 修於八正能到涅槃. 而此八

正爲涅槃家相. 故云梵行之相. 又梵名涅槃.

行涅槃行爲梵行. 行義顯彰爲相. 敎是梵行

之緣. 緣中說果故云梵行之相. 又釋敎能詮

梵行. 卽是梵行家相也. 盡心聲聞者第二明

三乘敎. 古佛之緣亦有不堪受一. 故於一說

三. 依毘曇宗. 三乘行行乃異. 而同見四諦

以成三乘果. 依成論宗. 三乘同見一滅諦以

成三乘果. 言緣覺觀因緣者. 此是因時習觀

悟道遠緣耳. 依大乘三乘同觀實相. 故正觀

論云. 得實相者有三種. 但根有利鈍. 見空

淺深故開三六. 今文云說應四諦法者. 機敎

相稱故言應也. 次復有佛下第二明餘一切

佛也. 問何故具列二萬佛耶. 答欲引過去多

佛爲證使聞一乘信受也. 文有四句合爲兩

雙. 初明道名俗姓同也. 日月燈明道名也. 姓

頗羅墮俗姓也. 眞諦三藏云. □爲利根仙人.

六姓波羅門中一姓也. 又□爲辨才. 又□爲

滿. 滿正也. 余親聞天竺僧云爾滿也. 彌勒

當知下明十號之人七善之法. 人法一雙同

也. 又道名俗姓十號此三句明人同. 七善是

法同也. 所以明諸事同者. 同體一極之道. 引

古例今欲顯今佛欲說一極之道也. 其最後

佛下第二正明法華已去事. 就文亦二. 第一

明法華事. 第二明涅槃事. 法華事有二. 前

明序說. 次明正說. 序說爲六. 一衆集序. 二

說經序. 三入定序. 四現瑞序. 五疑問序. 六

答問序. 問過去諸佛皆說法華. 何故偏引最

後燈明佛耶. 答凡有二義. 一者釋迦文殊彌

經數: 一七二一

經名: 法華義疏卷第二

頁數: 四八○

上              欄

勒三聖于時皆在燈明佛之坐. 而三聖復共聞

經. 今欲令彌勒自證驗之故引燈明佛. 餘過

去佛三人不必在坐故不引之. 三者八王子

中第八王子卽燃燈佛. 亦在燈明之坐. 而釋

迦旣從燃燈受記. 此卽是以近覆遠. 今欲開

近顯遠. 故須引燃燈事來也. 若引餘佛第八

燃燈不必在坐故不引之. 問何故初引八王

子耶. 答八王子卽是法華之緣. 如大通智勝

佛十六王子請說法華也. 就文有二. 初列八

王子之數. 是八王子下次歎其德. 前歎在俗

治化之德. 是諸王子下歎出家德. 亦隨出家

者前明身離也. 發大乘意次明心離也. 初明

菩提心也. 常修梵行者行菩薩道也. 已於千

萬佛所者. 前歎現德今美往因也. 是時日月

燈明佛下第二說經序. 佛說是經已下第三入

定序. 是時天雨下第四現瑞序. 現瑞序爲四.

一雨花動地瑞. 二[&FFFF]#瑞. 三放光瑞如今所見.

是諸佛土下第四[&FFFF]#光瑞. 亦應具列七事. 而

例上可知也. 彌勒當知下第五疑問序. 時有

菩薩名曰妙光下第六答問序. 有人言. 燈明

因妙光說法華. 釋迦因藥王說法華. 今謂不

爾. 燈明因妙光說釋迦因文殊說. 以文殊引

古證今釋時衆之疑. 如來方得起定說法. 故

知因文殊也. 問今但云時有菩薩名曰妙光.

何以知是答問序耶. 答上明如今所見是諸

佛土. 古見與今見旣同. 當知昔答與今答無

異. 故直標其人略答辭也. 又古人今人更無

異人. 卽今答加答猶是一答. 但標其人卽答

可知矣. 今發問旣是彌勒. 將今例古. 昔問

中              欄

應是德藏菩薩也. 問何故復云八百弟子. 答

欲述彌勒本緣也. 以往昔與文旣爲師資

故. 今世還須問答也. 是時日月燈明下第二

正說法華也. 上來至此凡有三同. 從初至所

可說法初中後善. 謂曾見與曾見同. 從其最

後佛至八百弟子明曾見與現見同. 從此文

去竟後明曾見與當見同. 六十小劫不起于座

者. 智度論云. 小乘法中無不可思議事. 唯大

乘法中有之. 如六十小劫說法華經謂如食

頃. 問文殊何故引此語來耶. 答有二. 一者此

事不可思議. 小敎所無唯大乘中有. 欲令大

衆聞佛說法華經起奇特想也. 二者欲顯法華

義富文廣. 故須長時說之. 亦是歎法華以發

物敬信也. 問實是六十小劫. 云何能令如食

頃耶. 答長若定長不可促長令短. 短若定短

不可延短使長. 以長短無有定性. 因短故長

長名短長. 由長故短短名長短. 以長名短長

故長可爲短. 以短名長短短可爲長. 所以然

者. 以道旣無二卽長短不二. 不二卽長短無

□. 可得促長爲短也. 問雖有此言其相猶難

顯. 云何示之. 答如一夕之眠夢經百年之事.

而百年之長宛然一夕之短如故. 卽其事也.

注經云. 維摩能申七日以爲一劫. 促一劫以

爲七日. 肉玄匠開眞一之門. 何爲不能長劫

爲短時耶. 但或言借義以標名. 未必是神通

之實事耳. 世有重一言而賤千金惜寸影而

遺尺璧者. 雖復俄頃之談. 實過累劫之□. 若

依唯識者. 長短以心爲體. 故長短無定. 如

世有稱意人共語者不覺夜長等也. 故知身

下              欄

心不動足知一日爲千載矣. 日月燈明佛下

第二明法華後事. 就文爲六. 一唱滅. 二授

記. 三正滅. 四妙光弘宣. 五匠成八子. 六述

彌勒本緣. 所以唱滅者. 欲明此經辨二實二

權理已究竟. 所應度者皆已度訖故唱滅也.

問燈明佛說此經竟卽取滅度. 釋迦何故更

說涅槃. 答有人言. 燈明佛說法華竟亦說涅

槃. 但文隱一邊故言不說耳. 今明不爾. 注

經云. 朝說經竟夜卽入滅. 故知不說涅槃. 又

迦葉佛時雖有涅槃以人根利不須說之. 燈

明亦爾. 釋迦出於惡世. 利根聞法華已悟故

涅槃指法華云. 八千聲聞得授記別成大果

實. 如秋收冬藏更無所作. 故知法華明義已

圓利根早悟. 但鈍根未解故更說涅槃也. 時

有菩薩名曰德藏第二明授記. 大衆旣聞涅

槃咸性戀[&FFFF]#. 今欲止彼哀情故次明授記. 前

佛雖謝後佛續興不須哀也. 問華嚴經云. 欲

令衆生生歡喜善故現王宮生. 欲令衆生生

戀[&FFFF]#善示雙林滅. 今云何止戀[&FFFF]#之情耶. 答

唱滅生其戀[&FFFF]#之善. 止哀息其亂道之惡. 前

後義異無相違也. 號曰淨身者. 累無不盡爲

淨. 德無不圓稱身. 廣說十號則擧此土之名.

略說三號卽存彼國之稱. 如來爲人. 應供爲

斷. 正遍知爲智. 人具智斷在義略圓故但三

也. 佛授記已下第三正滅. 言無餘涅槃者凡

有三義. 一約小乘明餘無餘. 煩惱盡爲1有餘.

望後猶有餘身智在. 約後別前名前以爲有

餘涅槃. 身智盡竟望後更無餘身智在故曰無

餘. 二就大乘說餘無餘. 五住因盡爲有餘. 二